Ведран Чорлука

Ведран Чорлука (; нар. , Модран, СФРЮ) — харвацкі футбаліст, абаронца. Ігрок нацыянальнай зборнай Харватыі (2006—2018). У цяперашні час працуе трэнерам у маскоўскім «Лакаматыве» і зборнай Харватыі.

 Клубная кар’ера 

 Раннія гады 
Ведран Чорлука ў васьмігадовым узросце ўступіў у шэрагі школы заграбскае «Дынама», дзе ў 2003 годзе атрымаў статус прафесійнага футбаліста і ўвайшоў у склад асноўнай каманды. У 2004 годзе «Дынама» аддало Чорлуку на павышэнне вопыту ў арэнду сціпламу «Інтэру» з Запрэшыча, там жа быў і яго партнёр па зборнай Лука Модрыч. За «Інтэр» ён правёў 27 матчаў і нават забіў 4 мячы, у тым сезоне «Інтэр» заваяваў срэбра ў чэмпіянаце Харватыі. Пасля такога пачатку кар’еры, ён без адмысловай працы замацаваўся ў складзе «Дынама», і ў першым жа сезоне ўзяў першае месца ў чэмпіянаце, адыграўшы 31 матч і забіўшы тры мячы. Не замарудзіў сябе чакаць і выклік у асноўную зборную краіны, дзе ён дэбютаваў летам 2006 года. У наступным сезоне 21-гадовы Ведран разам з клубам стаў чэмпіёнам Харватыі, уладальнікам кубка і суперкубка краіны, адыграўшы 30 матчаў і забіўшы 4 мячы. Пасля такіх падзей да Чорлукі пачалі прыглядацца замежныя клубы.

 «Манчэстэр Сіці» 
У 2007 годзе, за 11,5 млн фунтаў стэрлінгаў Ведран быў падпісаны англійскім клубам «Манчэстэр Сіці». У «Сіці» ён заваяваў адразу ж месца ў аснове, у сезоне 2007/08 ён з’яўляўся ў 38 матчах. У пачатку наступнага сезона, Ведран адыграўшы за гараджан 6 матчаў.

 «Тотэнхэм Хотспур» 
У 2008 годзе Чорлука быў набыты «Тотэнхэмам Хотспурам» за 12,5 млн фунтаў, дзе зноў уз’яднаўся з Модрычам. У першым сезоне за шпораў ён адгуляў 36 матчаў, і стаў фіналістам Кубка Футбольнай лігі.

 «Баер» 
31 студзеня 2012 года Чорлука быў аддадзены ў паўгадавую арэнду ў леверкузенскі «Баер 04»Чорлука арендован «Байером» . sport-express.ru.

 «Лакаматыў» 
27 чэрвеня 2012 года Ведран падпісаў кантракт з маскоўскім «Лакаматывам» на 3 гады. Сума адчэпных першапачаткова складала 7 млн еўра, але пасля перамоў трансферны кошт Чорлукі атрымалася збіць да 5,5 млн еўра. У 2015 годзе стаў капітанам каманды.

У чэрвені 2021 года завяршыў кар’еру і перайшоў на трэнерскую працу ў «Лакаматыве» і зборнай Харватыі

 Міжнародная кар’ера 
Ведран дэбютаваў у зборнай Харватыі 16 жніўня 2006 года ў таварыскім матчы супраць зборнай Італіі ў італьянскім горадзе Ліворна. Футбаліст выйшаў на замену ў перапынку матча замест Антэ Серыча і дапамог харватам атрымаць перамогу з лікам 2:0.

У 2018 годзе разам са зборнай Харватыі стаў сярэбраным прызёрам чэмпіянату свету, пасля чаго заявіў аб завяршэнні кар’еры ў зборнай.

 Асабістае жыццё 
21 ліпеня 2018 года спявачка выйшла жаніўся на спявачцы Францы Батэліч. 5 студзеня 2020 года ў пары нарадзіўся сын Віктар.

 Дасягненні 
 Дынама
 Чэмпіён Харватыі (2): 2006, 2007
 Уладальнік Кубка Харватыі: 2007
 Уладальнік Суперкубка Харватыі: 2007

 Лакаматыў
 Чэмпіён Расіі: 2018
 Уладальнік Кубка Расіі (4): 2015, 2017, 2019, 2021
 Уладальнік Суперкубка Расіі: 2019

 Крыніцы 

 Спасылкі 

Катэгорыя:Футбалісты Харватыі
Катэгорыя:Ігракі зборнай Харватыі па футболе
Катэгорыя:Ігракі ФК Лакаматыў Масква
Катэгорыя:Ігракі ФК Баер 04
Катэгорыя:Ігракі ФК Тотэнхэм Хотспур
Катэгорыя:Ігракі ФК Манчэстэр Сіці
Катэгорыя:Ігракі ФК Дынама Заграб
Катэгорыя:Ігракі ФК Інтэр Запрэшыч
Катэгорыя:Футбольныя трэнеры Харватыі